cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.824
title: แผนธุรกิจร้านยา chain store

description: ประเทศไทยกำลังก้าวเข้าสู่สังคมผู้สูงอายุพร้อมกับการตระหนักในเรื่องสุขภาพของผู้บริโภค ทำให้มีความต้องการยาและผลิตภัณฑ์เพื่อสุขภาพเพิ่มมากขึ้นสะท้อนผ่านตัวเลขการเติบโตของมูลค่าตลาดยา ผลิตภัณฑ์ยาและเวชภัณฑ์ของไทยที่เติบโต 2.6% และ 3% - 5% ต่อปี เมื่อพิจารณาจำนวนร้านขายยาในประเทศไทย 75% เป็นร้านยาเดี่ยวและ 25% เป็นรูปแบบ Chain Store ซึ่งอัตราส่วนเพิ่มขึ้นจาก 9% ในปีพ.ศ. 2557 แสดงให้เห็นถึงการเติบโตและโอกาสในธุรกิจร้านยา Chain Store จึงเป็นที่มาของแผนธุรกิจร้านยา Chain Store ที่มีวิสัยทัศน์ว่าจะเป็นร้านยาเชนสโตร์ที่ทุกคนนึกถึงเป็นอันดับแรก ที่จะจำหน่ายยารักษาโรค ผลิตภัณฑ์เวชสำอาง อาหารเสริมและอาหารเพื่อสุขภาพ พร้อมบริการให้คำปรึกษาจากเภสัชกรและนักกำหนดอาหาร โดยจะเริ่มดำเนินการจากการสร้างร้านยาต้นแบบ (Flagship Store) ก่อนขยายสาขาตามเป้าหมายจำนวน 12 สาขาภายใน 5 ปี ในการดำเนินธุรกิจรูปแบบเชนสโตร์ การสร้างแบรนด์ให้เป็นที่รู้จักมีความสำคัญ จึงมีกลยุทธ์ด้านการตลาดทั้งช่องทางหน้าร้านและช่องทางออนไลน์ต่างๆ ในการสร้างแบรนด์ระยะยาว โดยกลยุทธ์จะยึดตำแหน่งทางการตลาดของธุรกิจคือ สำหรับผู้ที่ใส่ใจสุขภาพ อาศัยร่วมกับคนในครอบครัว DRUG Makmee คือร้านขายยาที่มีผลิตภัณฑ์หลากหลาย ทั้งยารักษาโรค ยาสามัญประจำบ้าน อาหารเสริม และผลิตภัณฑ์เพื่อสุขภาพอื่น ๆ ส่งมอบประสบการณ์ที่ดีด้วยความสะดวกสบายทางกายและทางใจ เสริมด้วยการบริการให้คำปรึกษาจากเภสัชกรและนักกำหนดอาหารที่มีประสบการณ์ สามารถไว้วางใจได้ จากการสำรวจพฤติกรรมผู้บริโภคพบว่า ปัจจัยที่มีผลต่อการเลือกซื้อร้านยาคือความสะดวกในการเดินทางเป็นหลัก จึงมีแผนในการเปิดสาขาที่ตั้งอยู่ไม่ไกลชุมชน เป็นอาคารพาณิชย์หรือ Community mall อยู่ติดกับถนนใหญ่และมีที่จอดรถ สำหรับกลยุทธ์การดำเนินงานจะเป็นการทำให้การดำเนินงานเกิดประสิทธิภาพสูงที่สุด ไม่ว่าจะเป็นระบบข้อมูล การเตรียมสินค้า การจัดการสินค้าคงคลัง และการบริหารทรัพยากรมนุษย์ที่จะมีการบริหารให้สอดคล้องกับแผนการขยายสาขาและงบประมาณที่มี ด้านการเงินจะเป็นการเริ่มลงทุนสาขาต้นแบบที่งบประมาณ 1,000,000 บาท ก่อนที่จะมีการกู้สินเชื่อธนาคารเพิ่มในปีต่อไป ปีละ 1,000,000 บาทเพื่อขยายสาขาตามแผนที่วางเอาไว้ ซึ่งการขยายสาขาจะทำให้ระยะเวลาคืนทุนของโครงการอยู่ที่ 5 ปี 4.5 เดือน มีอัตราผลตอบแทนภายในระยะเวลา 5 ปีติดลบ แต่เมื่อพิจารณาโครงการระยะเวลา 10 ปี จะให้มูลค่าปัจจุบันสุทธิอยู่ที่ 7,168,390 บาทและอัตราผลตอบแทนภายในอยู่ที่ 42.16 % โดยการวางแผนเปิดร้านยาต้นแบบก่อนขยายสาขาในแต่ละปี เป็นการป้องกันความเสี่ยงของแผนธุรกิจ สามารถปรับให้สอดคล้องกับสถานการณ์ฉุกเฉินต่าง ๆ ที่จะเกิดขึ้น เพื่อให้สุดท้ายแล้วธุรกิจสามารถอยู่รอด และสร้างผลตอบแทนที่ดีต่อไปได้
DOI: 10.14457/tu.the.2023.825
title: การศึกษาค่านิยมของชีวิตและประชากรศาสตร์ของผู้ซื้อผลิตภัณฑ์แฟชั่นที่ยั่งยืน

description: ปัญหาสิ่งแวดล้อมที่เกิดขึ้นในปัจจุบัน มีสาเหตุหนึ่งมาจากอุตสาหกรรมสิ่งทอหรืออุตสาหกรรมแฟชั่นโดยเฉพาะธุรกิจฟาสต์แฟชั่น และยังเกิดปัญหาการเอาเปรียบแรงงาน ทำให้ทั่วโลกต้องร่วมมือกันเพื่อรักษาอุณหภูมิโลก ร่วมกันลดการปล่อยก๊าซเรือนกระจก รวมถึงออกกฎหมายกฎระเบียบเพื่อควบคุมดูแลอุตสาหกรรมในประเทศ ลดการบริโภคสินค้าฟาสต์แฟชั่น และรณรงค์ให้ภาคธุรกิจและผู้บริโภคเห็นความสำคัญในการซื้อสินค้าแฟชั่นที่ยั่งยืนมากขึ้น งานวิจัยเชิงปริมาณฉบับนี้จึงมีวัตถุประสงค์เพื่อศึกษาความสัมพันธ์ระหว่างปัจจัยด้านค่านิยมชีวิตของชวาทช์และปัจจัยทางประชากรศาสตร์กับความตั้งใจซื้อผลิตภัณฑ์แฟชั่นยั่งยืน โดยประยุกต์กรอบแนวคิดการวิจัยจากแนวคิดค่านิยมของชวาทช์ร่วมกับปัจจัยปัจจัยทางประชากรศาสตร์งานวิจัยนี้เป็นการศึกษาค่านิยมของชีวิตและประชากรศาสตร์ของผู้ซื้อผลิตภัณฑ์แฟชั่นที่ยั่งยืน โดยจะศึกษาว่าค่านิยมชีวิตหลักของแต่ละบุคคล ตามทฤษฎีของชวาทช์ 10 ด้าน ได้แก่ ด้านการมีทิศทางของตนเอง ด้านการได้รับกระตุ้น/ความกล้า ด้านสุขนิยม ด้านความปลอดภัย ด้านความไม่แตกแถว ด้านขนบธรรมเนียม ด้านการประสบความสำเร็จ ด้านอำนาจ ด้านสากลนิยม และด้านความดีงาม รวมถึงปัจจัยทางประชากรศาสตร์ ทั้งเพศ อายุ อาชีพ รายได้ การศึกษา และที่อยู่อาศัยมีอิทธิพลต่อความตั้งใจซื้อผลิตภัณฑ์แฟชั่นที่ยั่งยืนอย่างไร ซึ่งการค้นพบนี้มุ่งหวังที่จะให้ข้อมูลเชิงลึกที่มีคุณค่าสำหรับธุรกิจและผู้กำหนดนโยบายของกิจการที่ต้องการทำความเข้าใจ เพื่อปรับกลยุทธ์ให้ตอบสนองความต้องการที่หลากหลายของผู้ซื้อผลิตภัณฑ์แฟชั่นที่ยั่งยืนงานวิจัยนี้เก็บข้อมูลโดยใช้แบบสอบถามออนไลน์จากกลุ่มตัวอย่างอายุ 18 ปีขึ้นไป จำนวนรวม 502 คน จากนั้นใช้การวิเคราะห์ข้อมูลเชิงพรรณนาโดยการแสดงจำนวนและร้อยละของปัจจัยแต่ละด้าน และการวิเคราะห์ข้อมูลเชิงอนุมานเพื่อทดสอบความสอดคล้องระหว่างข้อสมมติฐานกับข้อมูลเชิงประจักษ์ ด้วยการวิเคราะห์สถิติทดสอบทีสำหรับกลุ่มอิสระ และการวิเคราะห์ความแปรปรวนทางเดียว รวมทั้งวิเคราะห์ด้วยสมการถดถอยเชิงพหุคูณผลการวิเคราะห์พบว่า ปัจจัยประชากรศาสตร์ ได้แก่ ด้านอายุและรายได้เฉลี่ยต่อเดือนมีผลต่อความตั้งใจซื้อสินค้าแฟชั่นที่ยั่งยืน ส่วนผลการวิเคราะห์เกี่ยวกับปัจจัยค่านิยมของชีวิตที่ส่งผลต่อความตั้งใจซื้อสินค้าแฟชั่นที่ยั่งยืน พบว่า ค่านิยมชีวิตของชวาทซ์ในด้านสุขนิยม ด้านความไม่แตกแถว ด้านการประสบความสำเร็จและด้านการมีอำนาจ มีผลต่อความตั้งใจซื้อสินค้าแฟชั่นที่ยั่งยืน โดยผลการศึกษาที่ได้สามารถนำไปเป็นแนวทางในการดำเนินงาน ทั้งการวางแผนกลยุทธ์ ปรับปรุง พัฒนา หรือประยุกต์ใช้เพื่อให้เกิดประโยชน์กับองค์กร ธุรกิจ ผู้บริหาร ผู้ประกอบการ หรือร้านค้าที่สนใจหรือกำลังดำเนินธุรกิจในอุตสาหกรรมแฟชั่นให้ประสบความสำเร็จได้ รวมถึงเพิ่มขีดความสามารถในการแข่งขันในตลาดให้กับธุรกิจให้ดียิ่งขึ้น
DOI: 10.14457/tu.the.2023.826
title: แผนธุรกิจ Henka furniture เฟอร์นิเจอร์ไม้ชนิดที่ถอดประกอบได้ (knocked down furniture)

description: ปัจจุบันตลาดอุตสาหกรรมเฟอร์นิเจอร์ของไทยมีมูลค่ารวมกว่า 160,000 ล้านบาท (คิดเป็นสัดส่วนประมาณ 1.1% ของ GDP และเป็นส่วนหนึ่งของภาคการผลิตที่มีสัดส่วนรวมประมาณ 26.6% ของ GDP ทั้งหมดในปี 2566) ซึ่งเป็นอุตสาหกรรมที่มีบทบาทและมีความสำคัญต่อระบบเศรษฐกิจและการจ้างงาน ประกอบกับช่องทางการจัดจำหน่ายผ่านออนไลน์ที่เข้ามามีบทบาทสำคัญในการเพิ่มยอดขาย ส่งผลให้อุตสาหกรรมเฟอร์นิเจอร์มีการเติบโตอย่างต่อเนื่อง ซึ่งสะท้อนให้เห็นว่าธุรกิจกลุ่มเฟอร์นิเจอร์ยังมีแนวโน้มการเติบโตจากความต้องการของตลาดอยู่เป็นจำนวนมาก โดยเฉพาะในช่วงหลังจากการคลี่คลายของการแพร่ระบาดเชื้อไวรัสโควิด 19 ที่ทำให้คนหันมาสนใจการจัดตกแต่งบ้านใหม่หรือปรับเปลี่ยนมุมการทำงาน เพื่อรองรับการทำงานแบบ Hybrid Workplace มากขึ้น จึงเป็นโอกาสดีที่ธุรกิจเฟอร์นิเจอร์จะได้รับความสนใจและมีโอกาสเติบโตผ่านการปรับตัวทั้งรูปแบบสินค้าและช่องทางการจัดจำหน่าย เพื่อให้ตอบโจทย์ความต้องการของผู้บริโภคด้วยเหตุนี้ จึงนำมาซึ่งโอกาสทางธุรกิจในการพัฒนาผลิตภัณฑ์เฟอร์นิเจอร์รูปแบบใหม่ ทันสมัย และตอบโจทย์ความต้องการที่หลากหลาย และนำมาสู่แผนธุรกิจเฟอร์นิเจอร์ไม้ชนิดที่ถอดประกอบได้ (Knocked Down Furniture) ภายใต้แบรนด์ HENKA Furniture ซึ่งเป็นการต่อยอดธุรกิจจากโรงงานที่เน้นการผลิตเฟอร์นิเจอร์ไม้ยางสำเร็จรูปแบบรับจ้างผลิต สู่แบรนด์ที่มีคอลเลกชันเฟอร์นิเจอร์ภายใต้แบรนด์ใหม่ของตัวเอง โดยยังคงวัสดุหลักที่ทำมาจากไม้ยางพารา เพื่อความแข็งแรงทนทาน อีกทั้งยังได้สร้างเอกลักษณ์เฉพาะตัวด้วยการออกแบบผลิตภัณฑ์ให้มีคุณภาพ สวยงามเรียบง่าย ลดความซับซ้อนของขั้นตอนการประกอบและชิ้นส่วนประกอบลง เพื่อให้สะดวกต่อการขนส่งและการจัดจำหน่ายผ่านช่องทางออนไลน์ ไปจนถึงการสร้างประสบการณ์การใช้งานที่ดีต่อผู้บริโภคผู้จัดทำเริ่มต้นจากการศึกษาปัจจัยต่างๆ ที่ส่งผลกระทบต่ออุตสาหกรรมเฟอร์นิเจอร์ทั้งทางตรงและทางอ้อม ไม่ว่าจะเป็นการวิเคราะห์สภาพแวดล้อมภายนอกและภายใน เพื่อให้ทราบถึงจุดแข็ง จุดอ่อน โอกาส และอุปสรรคในการดำเนินงาน รวมทั้งกลุ่มลูกค้า และคู่แข่งขันในตลาด อันเป็นปัจจัยที่ส่งผลกระทบต่อกิจการ รวมถึงมีการตั้งเป้าหมายของกิจการให้ครอบคลุมและสอดคล้องกัน ตั้งแต่กลยุทธ์ด้านการตลาด กลยุทธ์การดำเนินงาน กลยุทธ์ด้านบุคคล และกลยุทธ์ทางการเงิน เพื่อสร้างความได้เปรียบทางการแข่งขันเมื่อประเมินแผนการเงินภายใต้กรอบเวลา 5 ปี คาดการณ์ว่าจะใช้เงินลงทุนเริ่มต้นดำเนินการ 1,200,000 บาท ซึ่งเป็นเงินทุนจากส่วนของเจ้าของทั้งหมด และจากการคาดการณ์รายได้ในอนาคตภายใต้สถานการณ์ปกติ พบว่า ธุรกิจให้ผลตอบแทนจากการลงทุนโดยมีอัตราการเติบโตอย่างต่อเนื่องที่ 10% และมีมูลค่าปัจจุบันสุทธิ (NPV) 1,112,413 บาท โดยใช้อัตราต้นทุนทางการเงินถัวเฉลี่ยถ่วงน้ำหนัก (WACC) ที่ 6.77% ต่อปี มีอัตราผลตอบแทนจากการลงทุน (IRR) 27% ซึ่งมีค่ามากกว่าค่า WACC และสามารถคืนทุนได้ในระยะเวลา 2 ปี 11 เดือน ซึ่งเป็นระยะเวลาที่เหมาะสมและคุ้มค่าในการลงทุน อีกทั้งยังได้มีการเตรียมแผนสำหรับรองรับเหตุการณ์ฉุกเฉินที่มีโอกาสเกิดขึ้นในอนาคต เพื่อลดความเสี่ยงในการดำเนินธุรกิจ ซึ่งแสดงให้เห็นถึงโอกาสและศักยภาพในการเติบโตของธุรกิจเฟอร์นิเจอร์
DOI: 10.14457/tu.the.2023.827
title: แผนธุรกิจ “Alpha paradise” สนามเด็กเล่นแห่งการเรียนรู้ของเด็กปฐมวัย

description: เนื่องจากสภาพการเปลี่ยนแปลงด้านเศรษฐกิจ สังคม และความก้าวหน้าทางเทคโนโลยีสารสนเทศ อุปกรณ์อิเล็กทรอนิกส์ต่าง ๆ ไม่ว่าจะเป็นสมาร์ทโฟน แท็บเล็ต โน๊ตบุ๊ค กลายเป็นสิ่งจำเป็นต่อการดำรงชีวิตของมนุษย์มากยิ่งขึ้น ทั้งด้านการศึกษา การสื่อสาร การคมนาคม และอีกหลาย ๆ ด้าน ปัจจุบันเทคโนโลยีได้แทรกซึมเข้าไปในวิถีชีวิตของประชาชน เกิดเป็นชีวิตวิถีใหม่ของคนไทยที่มีพฤติกรรมติดหน้าจอเพิ่มมากขึ้น โดยเฉพาะในกลุ่มเด็กปฐมวัยที่ได้รับผลกระทบต่อการเจริญเติบโตได้ไม่เต็มที่ ทั้งทางด้านร่างกาย จิตใจ อารมณ์ สังคม และสติปัญญา ซึ่งเป็นวัยที่ควรได้รับความรัก ความเข้าใจ และความเอาใจใส่เป็นพิเศษจากสมาชิกในครอบครัว เพื่อให้เกิดพัฒนาการที่ดีและเหมาะสมกับวัย ซึ่งการพัฒนาของเด็กปฐมวัยสร้างได้จาก “การได้เล่น” ที่จะให้ประสบการณ์การเรียนรู้ที่หลากหลาย เป็นที่เล่นที่สนุก มีชีวิตชีวา มีความสุข ให้ประสบการณ์ชีวิตที่ดี ซึ่งผู้ใหญ่ควรมีบทบาทส่งเสริมและสร้างประสบการณ์ผ่านการจัดสภาพแวดล้อมการเล่นที่เหมาะสมที่จะกระตุ้นและส่งเสริมพัฒนาการที่ดีตอบสนองต่อความต้องการของเด็กได้อย่างมีความสุขธุรกิจ “สนามเด็กเล่น Alpha Paradise” เพื่อการเรียนรู้และเสริมสร้างพัฒนาการสำหรับเด็กปฐมวัย (อายุ 6 เดือน - 7 ปี) ตั้งอยู่ละแวกถนนราชพฤกษ์ บนพื้นที่ขนาด 2,700 ตารางเมตร เป็นพื้นที่สำหรับให้ผู้ปกครองและเด็กมาใช้เวลาว่างให้เกิดประโยชน์สูงสุด ในการพัฒนาทักษะต่างๆสำหรับเด็กที่เป็นรากฐานของบุคลิกภาพ อุปนิสัย และการเจริญเติบโตทั้งทางด้านร่างกาย จิตใจ สมอง สติปัญญา ความสามารถ รวมถึงการใช้เวลากับสิ่งแวดล้อมตามธรรมชาติ และครอบครัว โดยกิจกรรมต่างๆจะจัดขึ้นให้มีความปลอดภัยต่อเด็กและผู้ปกครอง มีความเหมาะสมต่อการเสริมสร้างพัฒนาการของเด็กให้เหมาะสมกับช่วงวัยจากการศึกษากลุ่มเป้าหมายหลักของธุรกิจ ที่อาศัยอยู่ในเขตกรุงเทพและปริมณฑล ในครัวเรือนที่มีรายได้หรือกำลังซื้อระดับสูง พบว่าส่วนใหญ่ให้ความสำคัญกับกิจกรรมสำหรับพัฒนาการของเด็กที่มีความหลากหลาย มาตรฐานการบริการและความปลอดภัย ราคาที่เหมาะสมกับคุณภาพของการบริการ รสชาติอาหารและความหลากหลายของเมนูอาหาร รวมถึงบริการจัดกิจกรรมพิเศษในโอกาสต่าง ๆ และการบริการดูแลหลังเลิกเรียน เพื่อจะได้ใช้เวลาให้เกิดประโยชน์และมีความคุ้มค่ากับการใช้บริการผู้ศึกษาได้ทำการวิเคราะห์คู่แข่ง จุดแข็ง จุดอ่อน โอกาส และอุปสรรค ของการดำเนินธุรกิจ และมีการวางแผนกลยุทธ์ให้ครอบคลุมและสอดคล้องกัน ในส่วนของกลยุทธ์ทางการตลาดที่มุ่งเน้นให้ผู้ใช้บริการรับรู้ถึงการบริการที่อยู่ในความทรงจำเป็นอันดับแรก กลยุทธ์การดำเนินงานและกลยุทธ์ด้านบุคคลที่มุ่งเน้นการบริหารจัดการอย่างมีประสิทธิภาพ สร้างความพึงพอใจให้กับผู้ใช้บริการ และกลยุทธ์ด้านการเงินที่มุ่งเน้นรักษาระดับความมั่นคงทางการเงิน เพื่อสร้างความได้เปรียบในการแข่งขันของธุรกิจ และสร้างโอกาสให้ธุรกิจเติบโตได้อย่างมั่งคั่งและมั่นคงจากการประเมินความคุ้มค่าในการลงทุนดำเนินธุรกิจเป็นระยะเวลา 5 ปี พบว่าธุรกิจ Alpha Paradise มีมูลค่าปัจจุบันสุทธิ (NPV) เป็นบวกเท่ากับ 9,769,605 บาท มีอัตราผลตอบแทนภายใน (IRR) เท่ากับร้อยละ 19.98 ซึ่งมากกว่าต้นทุนทางการเงิน (WACC) ที่มีค่าเท่ากับร้อยละ 7.28 และกิจการมีระยะเวลาคืนทุนประมาณ 4 ปี 1 เดือน ซึ่งสามารถบรรลุเป้าหมายทางการเงินของธุรกิจที่กำหนดไว้ รวมถึงได้มีการเตรียมแผนสำรองฉุกเฉิน เพื่อลดความเสี่ยงในการดำเนินธุรกิจ ให้สามารถเติบโตได้อย่างราบรื่นและประสบความสำเร็จมากที่สุด
DOI: 10.14457/tu.the.2023.828
title: แผนธุรกิจเอสเอ็มเซอร์วิสอะพาร์ตเมนต์ในจังหวัดพระนครศรีอยุธยา

description: ปัจจุบันจังหวัดพระนครศรีอยุธยา ถือว่าเป็นจังหวัดมีความสำคัญเชิงประวัติศาสตร์และสถานที่น่าสนใจและแหล่งท่องเที่ยวเชิงประวัติศาสตร์มากมาย รวมถึงวัฒนธรรมประเพณีต่าง ๆ ที่สืบสานและสืบทอดกันมาอย่างยาวนาน เป็นผลให้จังหวัดพระนครศรีอยุธยาเป็นเมืองที่มีนักท่องเที่ยวทั้งชาวไทยและชาวต่างประเทศให้ความสนใจ เข้ามาเยี่ยมชมอย่างต่อเนื่อง อีกทั้งยังมีความสำคัญในแง่ของการเป็นศูนย์กลางเศรษฐกิจอุตสาหกรรมชั้นนำของภาคกลาง มีศักยภาพในการที่จะพัฒนาโครงการต่าง ๆ ให้เกิดขึ้นได้ในอนาคต โดยในอำเภอเมืองมีสถานที่สำคัญ แหล่งท่องเที่ยว สถานศึกษา โรงพยาบาล ร้านค้าและร้านอาหารที่ขึ้นชื่อของจังหวัด เรียกได้ว่าเป็นศูนย์กลางของความอุดมสมบูรณ์ของจังหวัด ทำให้ดึงดูดประชากรในจังหวัดฯ มาพักอาศัยในตัวเมืองมากขึ้น อีกทั้งด้วยตัวเลขนักท่องเที่ยวทั้งชาวไทยและชาวต่างชาติที่เข้ามาท่องเที่ยวหรือมาพักเพื่อวัตถุประสงค์ต่าง ๆ ในระยะยาว ในจังหวัดพระนครศรีอยุธยา มีแนวโน้มที่เพิ่มขึ้น และสร้างรายได้ในอัตราที่เพิ่มขึ้นอย่างต่อเนื่องในปีที่ผ่าน ๆ มาจากข้อมูลและเหตุผลข้างต้น จึงทำให้เกิดธุรกิจเอสเอ็มเซอร์วิสอะพาร์ตเมนต์ ในจังหวัดพระนครศรีอยุธยา ตั้งอยู่ในอำเภอเมือง มีขนาดพื้นที่ 296 ตารางวา บริเวณโดยรอบอยู่ใกล้แหล่งท่องเที่ยวเชิงประวัติศาสตร์ อาคารพาณิชย์และห้างสรรพสินค้า โดยดำเนินธุรกิจให้บริการที่พักทั้งรายวันและรายเดือน พร้อมบริการต่าง ๆ ไม่ว่าจะเป็น อาหารเช้า เปลี่ยนชุดเครื่องนอนและทำความสะอาดห้อง รวมไปถึงให้บริการนำเที่ยว เพื่อตอบสนองความต้องการของนักท่องเที่ยวทั้งชาวไทยและชาวต่างชาติที่ต้องการพักผ่อน และสนใจในการท่องเที่ยวเชิงประวัติศาสตร์และวัฒนธรรมของจังหวัดพระนครศรีอยุธยาโดยแผนธุรกิจเอสเอ็มเซอร์วิสอะพาร์ตเมนต์ ในจังหวัดพระนครศรีอยุธยา ได้มีการศึกษา และวิเคราะห์ภาพรวมปัจจัยต่าง ๆ ที่เกี่ยวข้องกับธุรกิจทั้งภายในและภายนอก ตลอดจนเก็บข้อมูลจากการสัมภาษณ์เพื่อวิเคราะห์หาลูกค้ากลุ่มเป้าหมาย และนำมาพัฒนากลยุทธ์ทางการตลาด กลยุทธ์การปฏิบัติงาน และกลยุทธ์ด้านการเงิน เพื่อให้ธุรกิจสามารถสร้างความได้เปรียบและประสบความสำเร็จได้อย่างยั่งยืนโดยการศึกษาความเป็นไปได้ของโครงการจากการประมาณการทางการเงินในระยะเวลา 10 ปี พบว่า โครงการใช้เงินลงทุนเริ่มต้นจำนวน 90,000,000 บาท แบ่งเป็นเงินลงทุนที่กู้ยืมจากธนาคาร 54,000,000 บาท และเงินทุนส่วนของเจ้าของ 36,000,000 บาท และเมื่อประเมินความคุ้มค่าในการลงทุนผ่านการวิเคราะห์จากตัวชี้วัดทางการเงิน พบว่า โครงการมูลค่าปัจจุบันสุทธิ (NPV) เท่ากับ 1,452,623.68 บาท และอัตราผลตอบแทนภายในของโครงการ (IRR) เท่ากับ 11.03% ซึ่งมากกว่าต้นทุนของเงินทุนถัวเฉลี่ยถ่วงน้ำาหนัก (WACC) และมี ระยะเวลาคืนทุนเท่ากับ 6 ปี 1 เดือน 18 วัน จึงสรุปได้ว่า ธุรกิจนี้มีความคุ้มค่าในการลงทุน สามารถลงทุนได้
DOI: 10.14457/tu.the.2023.829
title: แผนธุรกิจให้บริการปรับปรุงที่อยู่อาศัยตามแนวคิดอารยสถาปัตย์ (universal design)

description: ในปัจจุบันอุตสาหกรรมอสังหาริมทรัพย์มีการชะลอตัวลงอย่างมีนัยสำคัญด้วยสถานการณ์เศรษฐกิจที่ส่งผลมาจากปัจจัยลบต่าง ๆ โดยเฉพาะการปรับตัวสูงขึ้นของอัตราดอกเบี้ย ซึ่งเป็นปัจจัยหลักที่ส่งผลต่อการตัดสินใจซื้ออสังหาริมทรัพย์ใหม่ของผู้บริโภค ด้วยเหตุนี้ผู้บริโภคจึงเปลี่ยนแนวคิดจากการซื้อที่อยู่อาศัยใหม่ไปสู่การปรับปรุงที่อยู่อาศัยเดิม ประกอบกับแนวโน้มจำนวนที่อยู่อาศัยเก่าที่มีอายุเกิน 10 ปีที่เพิ่มสูงขึ้น ทำให้ความต้องการในการปรับปรุงที่อยู่อาศัยของผู้บริโภคปรับตัวสูงขึ้น เพื่อให้ที่อยู่อาศัยเดิมให้มีสภาพสมบูรณ์รวมทั้งเปลี่ยนแปลงพื้นที่ใช้งานให้เหมาะสมกับรูปแบบการใช้ชีวิตและรองรับการใช้งานของผู้อยู่อาศัยทุกคน โดยแนวคิดนี้สอดคล้องกับหลักแนวคิดอารยสถาปัตย์ (Universal Design) ซึ่งเป็นหลักการออกแบบสภาพแวดล้อมสำหรับที่อยู่อาศัยให้เหมาะสมกับการใช้งานของผู้อยู่อาศัยทุกคนจากแนวโน้มการเพิ่มขึ้นของประชากรผู้สูงอายุ (อายุ 60 ปี ขึ้นไป) ในประเทศไทยที่มีอัตราส่วนร้อยละ 20 ต่อจำนวนประชากรในประเทศ ทำให้ปัจจุบันประเทศไทยเข้าสู่สังคมสูงอายุ (Aged Society) โดยสมบูรณ์ ส่งผลให้ธุรกิจที่ดำเนินการเกี่ยวข้องกับผู้สูงอายุมีแนวโน้มเจริญเติบโตตามไปด้วย โดยเฉพาะการปรับปรุงที่อยู่อาศัยเพื่อผู้สูงอายุด้วยเหตุนี้ผู้จัดทำจึงเล็งเห็นถึงโอกาสในการดำเนินธุรกิจการให้บริการปรับปรุงที่อยู่อาศัยตามแนวคิดอารยสถาปัตย์ (Universal Design) ภายใต้ชื่อบริษัท ดีแคร์ ดีไซน์ จำกัด ซึ่งดำเนินธุรกิจให้บริการออกแบบและปรับปรุงที่อยู่อยู่อาศัยครบวงจร ด้วยความมุ่งมั่นในการปรับปรุงที่อยู่อาศัยที่มีส่วนช่วยในการลดความเสี่ยงจากการเกิดอุบัติเหตุและเพิ่มความปลอดภัยในการอยู่อาศัย ร่วมกับการส่งมอบคุณภาพและบริการที่ใส่ใจเหมือนกับการดูแลคนในครอบครัวรูปแบบการให้บริการ แบ่งออกเป็น 2 ประเภท คือ การให้ให้บริการออกแบบ ปรับปรุง ตกแต่งภายในด้วยแนวคิดอารยสถาปัตย์ (Universal Design) เพื่อรองรับการใช้งานของกลุ่มผู้สูงอายุ ครอบครัวที่มีผู้สูงอายุ และผู้ใช้งานทั่วไปที่ต้องการปรับปรุงที่อยู่อาศัยให้สามารถรองรับการใช้งาน ที่อยู่อาศัยได้อย่างเท่าเทียม และการให้บริการทำความสะอาดหลังการปรับปรุงที่อยู่อาศัยแล้วเสร็จ รวมทั้งให้บริการสำหรับผู้ที่ต้องการทำความสะอาดที่อยู่อาศัย เพื่อให้ที่อยู่อาศัยพร้อมใช้งานและสร้างสุขอนามัยที่ดีในการอยู่อาศัยแผนธุรกิจนี้จัดทำขึ้นเพื่อศึกษาความเป็นไปได้ในการลงทุนดำเนินธุรกิจ จากการวิเคราะห์สถานการณ์ทางเศรษฐกิจ การวิเคราะห์หาจุดแข็ง จุดอ่อน รวมทั้งการวิเคราะห์คู่แข่งขันในการดำเนินธุรกิจเพื่อนำไปจัดทำเป็นกลยุทธ์สำหรับการดำเนินงาน การตลาด การเงิน และวิเคราะห์ความไปได้ทางการเงินเพื่อประเมินความคุ้มค่าของการลงทุนจากการวิเคราะห์ความเป็นไปได้ของธุรกิจด้วยเครื่องมือทางการเงิน สามารถสรุปผลการศึกษาได้ดังนี้ ธุรกิจใช้เงินลงทุนในการเริ่มต้นกิจการ 3,500,000 บาท พบว่าในสถานการณ์ปกติ (Base Case) ธุรกิจมีมูลค่าปัจจุบันสุทธิ (NPV) ที่ 3,512,712.03 บาท โดยให้อัตราผลตอบแทนภายใน (IRR) ที่ร้อยละ 34 สูงกว่ามูลค่าของต้นทุนเงินทุน (WACC) ที่ร้อยละ 13.42 และใช้ระยะเวลาในการคืนทุนจากเงินลงทุนในการทำธุรกิจด้วยระยะเวลา 3 ปี 1 เดือน ซึ่งอยู่ภายในระยะเวลา 5 ปีตามเป้าหมายที่ตั้งไว้ จึงสามารถสรุปผลการศึกษาได้ว่า ธุรกิจการให้การให้บริการปรับปรุงที่อยู่อาศัยตามแนวคิดอารยสถาปัตย์ (Universal Design) เป็นธุรกิจที่มีสามารถนำไปดำเนินการได้และให้ความคุ้มค่าในการลงทุน
DOI: 10.14457/tu.the.2023.830
title: แผนธุรกิจร้านอาหารและเครื่องดื่ม “Xcape taproom”

description: ในปัจจุบันภายหลังการแพร่ระบาดโควิด-19 ทำให้ผู้บริโภคกลับมานิยมบริโภคอาหารและเครื่องดื่ม รวมถึงสังสรรค์ผ่อนคลายภายนอกบ้านเพิ่มขึ้นอย่างต่อเนื่อง โดยในปัจจุบันการเปลี่ยนแปลงของกฎหมายควบคุมการผลิตแอลกอฮอล์เพื่อจำหน่าย โดยไม่จำกัดกำลังการผลิตขั้นต่ำ ทำให้ผู้ผลิตรายย่อยที่มีความรู้ ความสนใจในการต้มเบียร์สามารถผลิตและจำหน่ายคราฟเบียร์ไปยังผู้บริโภคได้มากขึ้น ส่งผลให้ผู้บริโภคในประเทศมีทางเลือกในเลือกบริโภคเบียร์มากขึ้นไม่จำกัดเพียงเบียร์แบรนด์ใหญ่ ๆ ที่หาซื้อได้โดยทั่วไป ดังนั้นผู้ศึกษาจึงมองว่าการเปลี่ยนแปลงในครั้งนี้จะเป็นโอกาสในการทำธุรกิจร้านจำหน่ายอาหารและคราฟเบียร์ ซึ่งจะมีการเสนอขายอาหารสไตล์ตะวันตกที่เหมาะกับการรับประทานคู่กับเบียร์ที่ไม่ได้ขายในร้านทั่วไป และมีความแปลกใหม่ที่ลูกค้าไม่เคยได้ทดลองดื่มมาก่อน ซึ่งเป็นแนวคิดสำคัญของร้าน “XCAPE TAPROOM”ผู้ศึกษาได้กำหนดลูกค้ากลุ่มเป้าหมายเป็นกลุ่มผู้ที่อาศัยในเขตสาทรและกลุ่มที่โดยสารรถไฟฟ้าบีทีเอสสายสีลม ที่มีความชื่นชอบในการดื่มคราฟเบียร์และมีความต้องการในการเปิดรับรสชาติและประสบการณ์ใหม่ โดยผู้ศึกษาได้มีการทำแผนการตลาดตั้งแต่การสร้างแบรนด์ให้เกิดความแตกต่างจากคู่แข่ง การพัฒนาสินค้าและบริการให้ลูกค้าประทับใจ ตลอดจนกลยุทธ์ทางการสร้างการรับรู้ของแบรนด์ การตัดสินใจเลือกซื้อ จนถึงทำให้เกิดความภักดีต่อแบรนด์และกลับมาใช้บริการซ้ำในด้านของกลยุทธ์การดำเนินงาน ร้านจะตั้งอยู่ที่อาคาร Mobicom ซึ่งอยู่ริมถนนนราธิวาสราชนครินทร์ เขตสาทร ลูกค้าสามารถเดินทางมาจากสถานีรถไฟฟ้าช่องนนทรีได้ ซึ่งในบริเวณนั้นเป็นใจกลางเมืองและอยู่ในพื้นที่ที่ลูกค้ากลุ่มเป้าหมายหลักสามารถเข้าถึงได้อย่างสะดวก ในส่วนของการตกแต่งนั้น จะตกแต่งในบรรยากาศสบาย ๆ และอบอุ่น เพื่อให้ลูกค้ารู้สึกผ่อนคลายจากความเครียดในชีวิตประจำวัน ลูกค้าสามารถพูดคุยกับเพื่อนได้เพราะไม่มีเสียงดังจนเกินไป และในส่วนการจัดการด้านบุคคลากรได้กำหนดตำแหน่งงาน จำนวน และคุณสมบัติ หน้าที่ของพนักงานเพื่อให้ธุรกิจดำเนินการได้อย่างที่ตั้งเป้าหมายไว้สุดท้ายสำหรับแผนด้านการเงิน ผู้ศึกษาได้เลือกใช้แหล่งเงินทุนจากส่วนของเจ้าของและเงินกู้ โดยได้ประมาณการต้นทุนของเงินทุนถัวเฉลี่ย (WACC) เท่ากับร้อยละ 10.4 และได้ศึกษาความเป็นไปได้ในกรณีฐาน เมื่อทำการประเมินโครงการลงทุนจากการประมาณการผลการดำเนินงานในระยะ 5 ปี ด้วยเครื่องมือทางการเงินต่าง ๆ พบว่า มีมูลค่าปัจจุบันสุทธิ (NPV) ของโครงการเท่ากับ 14,151,603 บาท มีอัตราผลตอบแทนภายใน (IRR) เท่ากับร้อยละ 64.8 และมีระยะเวลาคืนทุน 2.1 ปี ซึ่งต่ำกว่าระยะเวลาคืนทุนที่ตั้งเป้าหมายไว้ที่ 2.5 ปี จากการประเมินโครงการลงทุนพบว่า ร้าน XCAPE TAPROOM เป็นโครงการที่คุ้มค่ากับการลงทุน และสามารถสร้างความยั่งยืนและมีโอกาสเติบโตได้ในอนาคต
DOI: 10.14457/tu.the.2023.831
title: งานให้คำปรึกษาธุรกิจทางด้านการวัดผลการปฏิบัติงานของบริษัท เอเซียอินเตอร์เนชันแนลบิสสิเนสแอนด์เซลล์ จำกัด ด้วย objective and key results (OKRs) และ KPI (key performance indicator)

description: โครงการนี้เป็นการให้คำปรึกษาเพื่อพัฒนาระบบการวัดผลปฏิบัติงานที่บริษัทเอเซียอินเตอร์เนชันแนลบิสสิเนสแอนด์เซลล์ จำกัด ผ่านการนำเสนอกรอบการใช้งาน Objective and Key Results (OKRs) และ Key Performance Indicators (KPIs) ด้วยการเน้นให้มีการวางแผน ประเมินผล และปรับปรุงตามผลการดำเนินงานอย่างต่อเนื่อง การศึกษานี้มุ่งเน้นไปที่การวิเคราะห์ระบบการวัดผลปัจจุบัน ปัญหาที่เกิดขึ้น และการสร้างกรอบการทำงานใหม่ที่จะช่วยเสริมสร้างประสิทธิภาพการผลิตและกระตุ้นการมีส่วนร่วมของพนักงานให้สอดคล้องกับเป้าหมายระยะยาวขององค์กรจากการวิเคราะห์ระบบการวัดผลการทำงานที่บริษัทใช้อยู่ในปัจจุบัน พบว่ามีข้อบกพร่องหลายประการที่ทำให้ไม่สามารถตอบสนองต่อความต้องการของธุรกิจที่เปลี่ยนแปลงอย่างรวดเร็วได้ ซึ่งปัญหาหลัก ๆ ได้แก่ การขาดการสื่อสารที่มีประสิทธิภาพในหมู่พนักงาน ขาดการมีส่วนร่วมของพนักงานในการกำหนดเป้าหมาย และขาดตัวชี้วัดที่เกี่ยวข้องโดยตรงกับผลลัพธ์ที่ต้องการเพื่อแก้ไขปัญหาเหล่านี้ โครงการนี้ได้เสนอกรอบการใช้ OKRs ซึ่งเป็นเครื่องมือที่ช่วยให้บริษัทสามารถกำหนดเป้าหมายที่ชัดเจนและเป็นรูปธรรม พร้อมทั้งกำหนด Key Results ที่ต้องการให้บรรลุ เครื่องมือนี้จะช่วยให้ทั้งผู้บริหารและพนักงานมีการติดตามผลและรีวิวผลลัพธ์ที่ชัดเจนอย่างสม่ำเสมอ โดยมีการประเมินผลทุกสิ้นไตรมาสเพื่อทบทวนความก้าวหน้าและทำการปรับเปลี่ยนเป้าหมายหรือแผนการทำงานตามความเหมาะสมนอกจากนี้ การใช้ KPIs ควบคู่ไปกับ OKRs ยังช่วยให้สามารถวัดผลการดำเนินงานของแต่ละบุคคลและแต่ละฝ่ายได้อย่างเฉพาะเจาะจง ซึ่งไม่เพียงแต่ทำให้การตัดสินใจของผู้บริหารมีข้อมูลสนับสนุนที่ดีขึ้นเท่านั้น แต่ยังเสริมสร้างวัฒนธรรมการทำงานแบบมีส่วนร่วมและการให้คำติชมที่สร้างสรรค์ซึ่งทำให้พนักงานแต่ละคนสามารถพัฒนาความสามารถของตนเองและส่งผลดีต่อการทำงานร่วมกันในองค์กรได้
DOI: 10.14457/tu.the.2023.832
title: ปัจจัยที่มีอิทธิพลต่อการเลือกซื้อรถยนต์คันแรกของกลุ่มคนทำงานเจเนอเรชั่นวายในเขตกรุงเทพมหานครและปริมณฑล

description: ในชีวิตประจำวันของเราไม่สามารถหลีกเลี่ยงการเดินทางได้ ไม่ว่าจะเป็นการเดินทางด้วยรถขนส่งสาธารณะหรือเดินทางโดยรถโดยสารส่วนบุคคล เนื่องจากพื้นที่พักอาศัย การเดินทางท่องเที่ยว การทำงานมีความห่างไกลและไม่สะดวกในการเดินทางโดยรถขนส่งสาธารณะ ทำให้ทางเลือกในการเดินทางด้วยรถโดยสารส่วนบุคคลมีความจำเป็นอย่างมาก นอกจากจะเดินทางได้สะดวกและรวดเร็วแล้ว ยังสามารถกำหนดวันและเวลาเดินทางได้ตามที่ต้องการ รวมถึงสามารถใช้ในการทำงานเพื่อสร้างรายได้ให้กับเจ้าของรถยนต์ได้อีกด้วย อุตสาหกรรมรถยนต์ในประเทศไทยถือว่ามีความสำคัญอย่างมากต่อระบบเศรษฐกิจ ถึงแม้จะมีแนวโน้มเติบโตอย่างต่อเนื่อง จากการสนับสนุนของภาครัฐที่ส่งเสริมให้มีการใช้รถยนต์พลังงานไฟฟ้าเพิ่มมากขึ้น ถึงแม้จะมีปัจจัยภายนอกอื่น ๆ ที่ไม่สามารถควบคุมได้เข้ามาเกี่ยวข้อง เช่น ภาวะเงินเฟ้อจากผลกระทบของเศรษฐกิจทั่วโลก ปัญหาสงครามที่ส่งผลในด้านพลังงานน้ำมันและต้นทุนในการผลิตต่างก็ปรับตัวเพิ่มสูงขึ้น รวมทั้งการแข่งขันแย่งส่วนแบ่งทางการตลาดจากค่ายรถยนต์ที่มีชื่อเสียงในด้านการผลิตรถยนต์พลังงานไฟฟ้า ที่ต่างพากันเข้ามาเปิดโรงงานผลิตและทำตลาดในประเทศไทยเป็นจำนวนมาก ทำให้นักการตลาดต้องพิจารณากลยุทธ์ต่าง ๆ อย่างรอบคอบและพิจารณาเจาะจงทำการตลาดไปยังกลุ่มผู้บริโภคที่มีกำลังการซื้อสูงอย่างกลุ่มคนเจเนอเรชั่นวาย เพราะเป็นกลุ่มที่อยู่ในช่วงอายุของการทำงานมาเป็นระยะเวลาหนึ่ง จึงมีวุฒิภาวะและสถานการเงินที่มั่นคงมากพอที่จะมีกำลังในการใช้จ่ายสินค้าที่ค่อนข้างมีราคาสูง งานวิจัยฉบับนี้จึงได้จัดทำขึ้นเพื่อวัตถุประสงค์ในการวิเคราะห์หาปัจจัยส่วนประสมทางการตลาด (7Ps) ทางการตลาดและศึกษาปัจจัยด้านประชากรศาสตร์ในด้าน ระดับการศึกษา (Education) อาชีพ (Occupation) และรายได้เฉลี่ยต่อเดือน (Income) ที่มีอิทธิพลต่อการตัดสินใจเลือกซื้อรถยนต์ของกลุ่มคนทำงานเจเนอเรชั่นวาย รวมถึงพฤติกรรมอื่น ๆ ที่ส่งผลต่อการเลือกซื้อ เพื่อให้ผู้ประกอบการสามารถนำผลงานที่ได้จากการวิเคราะห์ไป พัฒนา ปรับปรุงหรือใช้ในการพัฒนากลยุทธ์ทางการตลาด เพื่อให้สอดคล้องต่อความต้องการของผู้บริโภคในกลุ่มดังกล่าวได้ โดยข้อมูลแบบสอบถามที่ผ่านการคัดกรองมีทั้งหมด 456 ชุดด้วยกัน ผลงานวิจัยพบว่า ปัจจัยที่มีอิทธิพลต่อการเลือกซื้อรถยนต์คันแรกของกลุ่มคนทำงานเจเนอเรชั่นวาย ในเขตกรุงเทพมหานครและปริมณฑล เฉพาะส่วนของปัจจัยส่วนประสมทางการตลาด (7Ps) โดยเรียงลำดับตามปัจจัยที่มีอิทธิพล ที่ระดับนัยสำคัญ 0.05 จากมากไปน้อย ได้แก่ ปัจจัยด้านราคา ปัจจัยด้านช่องทางการจัดจำหน่ายและความน่าเชื่อถือ ที่เป็นปัจจัยส่งผลเชิงบวกและปัจจัยด้านการรับรู้และความหลากหลายของผลิตภัณฑ์ ที่เป็นปัจจัยส่งผลเชิงลบ